S-5469/2021

Mál þetta, sem dómtekið var 11. janúar 2022, er höfðað með ákæru, útgefinni af Héraðssaksóknara 18. nóvember 2021, á hendur X, fyrir brot gegn valdstjórninni, með því að hafa að kvöldi sunnudagsins 28. mars 2021 í lögreglubifreið 132, á leið frá skemmtistaðnum Röntgen við Hverfisgötu og á lögreglustöðina við Hverfisgötu í Reykjavík, ítrekað hótað lögreglumanni 1805 líkamsmeiðingum og lífláti og sparkað tvívegis í hann en spörkin lentu á hægra læri og hægri síðu lögreglumannsins, er var þar við skyldustörf.

Telst þetta varða við 1. mgr. 106. gr almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Þann 7. desember 2021 gaf Lögreglustjórinn á höfuðborgarsvæðinu út aðra ákæru á hendur ákærða, sem sameinuð var málinu, fyrir 1. hótanir og líkamsárás með því að hafa, sunnudaginn 28. mars 2021, á skemmtistaðnum Röntgen við Hverfisgötu 12 í Reykjavík, hótað A, kt. [...], er ákærði stóð efst í tröppum skemmtistaðarins en A neðst, með því að segja „annað hvort kemur þú upp og ég lem þig eða ég kem niður og drep þig“ en hótunin var til þess fallin að vekja hjá A ótta um líf sitt, heilbrigði og velferð. Í kjölfarið farið niður tröppurnar og veist með ofbeldi að A með því að ýta honum upp að vegg og reynt að skalla hann og kýla í andlitið, gefið honum hnéspark í fætur og sparkað ítrekað í fætur hans og líkama, allt með þeim afleiðingum að A hlaut eymsli yfir vinstri öxl og herðablaði, skrámur á brjóstkassa, mar og eymsli yfir báða olnboga, mar og skrámur á vinstri sköflung auk mars og eymsla á innanverðu hægra hné og hægra ökkla.

Telst brot þetta varða við 1. mgr. 217. gr. og 233. gr. almennra hegningarlaga nr. 19/1940.

2. Fyrir fíkniefnalagabrot með því að hafa á sama tíma og stað og greinir í ákærulið 1. haft í vörslum sínum 0,80 gaf maríhúana sem fannst í úlpu ákærða við öryggisleit lögreglu.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta upptöku á 0,80 gaf maríhúana samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Einkaréttarkröfur:

Vegna ákæruliðar 1. gerir H-kk-nf F-kk-nf A-kk-nf, lögmaður, fyrir hönd A, kt. [...], kröfu um að ákærði verði dæmdur til þess að greiða kröfuhafa skaða- og miskabætur samtals að fjárhæð kr. 950.000,- með vöxtum skv. 8. gr. laga nr. 38/2001 frá 28. mars 2021, en síðan með dráttarvöxtum skv. 9. gr., sbr. 1. mgr. 6. gr. vaxtalaga, frá þeim tíma er mánuður er liðinn frá því að krafan er birt ákærða til greiðsludags. Þá er þess jafnframt krafist að ákærða verði gert að greiða kröfuhafa málskostnað að skaðlausu, skv. síðar framlögðum málskostnaðarreikningi að viðbættum 24% virðisaukaskatti fyrir að halda fram bótakröfu sinni í málinu.

Verjandi ákærða krefst vægustu refsingar sem lög leyfa, lækkunar bótakröfu og hæfilegrar þóknunar sér til handa sem greiðist úr ríkissjóði.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...] [...]. Samkvæmt framlögðu sakavottorði, dagsettu 30. nóvember 2021, hefur ákærði ekki áður sætt refsingu. Verður það metið ákærða til refsimildunar. J afnframtverðurlitið til játningar ákærða og þess að hann hefur leitast við að bæta ráð sitt og lagt fram gögn um það. Þá verður einnig litið til þess að árásir og hótanir ákærða beindust að lífi og líkama brotaþola og að lögreglu við skyldustörf, sbr.

1.,3., 5. og 8. tölulið 1. mgr. 70. gr. almennra hegningarlaga nr. 19/1940. Með hliðsjón af framangreindu, ákvæðum 77. gr. almennra hegningarlaga nr. 19/1940 og að virtum hreinum sakarferli ákærða þykir refsing ákærða hæfilega ákveðin fangelsi í þrjámánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptæk 0,80 gaf marijúana sem hald var lagt á við rannsókn málsins.

Af hálfu A er krafist miskabóta að fjárhæð 950.000 króna. Brotaþoli á rétt á miskabótum með vísan til 26. gr. skaðabótalaga nr. 50/1993. Þykja miskabætur hæfilega ákveðnar 3 0 0.000 krónur ásamt vöxtum eins og í dómsorði greinir. Þá á brotaþoli rétt til málskostnaðar sem ákveðinn verður 235.600 krónur.

Ákærði greiði málsvarnarþóknun skipaðs verjanda síns, E-kk-ef Á-kk-ef lögmanns, 188.480 krónur, að meðtöldum virðisaukaskatti, og 30.968 krónur í annan sakarkostnað.

Af hálfu ákæruvaldsins flutti málið H-kvk-nf R-kvk-nf H-kvk-nf saksóknar fulltrúi.

B-kvk-nf B-kvk-nf héraðsdómari kveður upp dóminn.

DÓMSORÐ:

Ákærði, X, sæti fangelsi í þrjá mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði sæti upptöku á 0,80 gaf marijúana.

Ákærði greiði A 3 0 0.000 krónur ásamt vöxtum skv. 8. gr. laga nr. 38/2001 frá 28. mars 2021 til 15. janúar 2022, en þá með dráttarvöxtum skv. 9. gr., sbr. 1. mgr. 6. gr., sömu laga, til greiðsludags, og 235.600 krónurí málskostnað.

Ákærði greiði málsvarnarþóknun skipaðs verjanda síns, E-kk-ef Á-kk-ef lögmanns, 188.480 krónur, og 30.968 krónur í annan sakarkostnað.